Haász János: Igazán fontos dolgok

Tanóra: etika, osztályfőnöki

Korosztály: 5. 6. 7. évfolyam

Téma: Gyermekkor és felnőttkor

Szükséges eszközök: Szitakötő folyóirat 46. szám, feladatlap, íróeszközök

Előzetes feladat:

a) terem berendezése négyfős csoportmunkához

b) gyémántvers leírásának (feladatlap – 1. sz. melléklet) kiosztása

c) Szitakötő folyóirat kiosztása

1. Olvassuk el a folyóirat 1. oldalán található verset.

2. Beszéljük meg, mi a fontos apunak és mi a fontos a gyermeknek! Miből eredhetnek a különbségek?

3. Csoportokban írjatok egy-egy 7 soros gyémántverset! A gyémántvers alkotásának lépéseit feladatlapon (1. sz. melléklet) megkaptátok.

4. Hallgassuk meg csoportforgóban az elkészült verseket!

/Példa: egy osztályfőnöki órán írt gyémántvers/

gyermekkor

vidám érdeklődő

kalandozás ábrándozás tanulás

játék iskola pályaválasztáspárválasztás munka

családalapítás hivatás házépítés

önálló megfontolt

felnőttkor

Feladatlap 1. sz. melléklet

Gyémántvers alkotása

A) Megadom a vers első és utolsó szavát. Az első szó a gyermekkor, az utolsó szó a felnőttkor lesz.

B) Gyűjtsetek mind a két szóhoz kapcsolható szavakat: mellékneveket, főneveket, igéket és igékből képzett –ás, -és végű főneveket!

C) A gyűjtött szavakból válogatva alkossatok egy 7 soros verset az alábbi szabályok szerint:

Minden vonalra egy-egy szó kerüljön (a kezdő /1. sor/ és az utolsó /7. sor/ szót beírtam).

A 2. sorba a gyermekkorral kapcsolatos két melléknév kerüljön.

A 3. sorba a gyermekkorral kapcsolatos három –ás/-és végű főnév vagy ige kerüljön.

A 4. sorba két főnév, ami a gyermekkorhoz köthető, egy főnév, ami átvezet a felnőttkorba, és két főnév, ami a felnőttkorhoz köthető kerüljön.

Az 5. sorba a felnőttkorral kapcsolatos három –ás/-és végű főnév vagy ige kerüljön.

A 6. sorba két felnőttkorral kapcsolatos melléknév kerüljön.

1. gyermekkor

2.

3.

4.

5.

6.

7. felnőttkor